Portretul ”dictatorului” Dragnea, văzut din interiorul PSD: ce spun Firea, Andronescu, Bădălău, Năstase și Huncă

Liviu Dragnea conduce dictatorial PSD, luând decizii de unul singur sau consultându-se cu un cerc restrâns de intimi, uneori chiar din exteriorul partidului, își atacă subversiv și prin intermediari adversarii interni, a populat instituțiile publice – guvern, ministere, agenții etc – cu oameni slab pregătiți profesional și cu carențe în educație pentru a-i putea controla, nu își asumă responsabilități și dă întotdeauna vina pe alții pentru eșecuri, a scindat societatea ducând o luptă absurdă cu toți cei care i se opun.

Acesta ar fi, pe scurt, portretul liderului PSD creionat chiar de către oamenii din interiorul partidului – vicepreședinți sau parlamentari. G4Media.ro a făcut o trecere în revistă a caracterizărilor făcute în ultimele lui Liviu Dragnea:

Gabriela Firea:

Dragnea conduce dictatorial PSD

Dragnea nu a discutat cu liderii partdului, ci doar cu câțiva apropiați despre adoptarea unei OUG pentru amnistie și grațiere

Dragnea orchestrează campanii de defăimare și de intoxicare împotriva liderilor PSD pe care nu îi controlează sau care i se opun

Dragnea este ipocrit: a purtat negocieri ilegitime cu statul paralel, a tăiat porci cu statul paralel, iar acum a declarat statul paralel drept dușman

Dragnea îi manipulează și îi dezinformează pe liderii PSD

Dragnea ia decizii privind propunerile legislative sau initiativele guvernamentale sensibile și cu impact consultându-se doar cu două-trei persoane – multe care nici nu fac parte din Guvern

Liderii partidului află lucruri importante despre guvern și Parlament pe surse, de pe site-uri

Au fost mulți vicepreședinți PSD care au aflat pe surse că Viorica Dăncilă este propunerea de premier

Dragnea este singurul care ”are dreptate” și care ”imprimă mersul general al întregii echipe”

Dragnea evită confruntările directe și preferă mașinațiunile subterane

Dragnea a subminat proiectele pentru București pentru a-i tăia Gabrielei Firea ”pretenția de a candida la prezidențiale”

În față îi spunea Gabrielei Firea că susține proiectele sale pentru Capitală, dar după plecarea ei le transmitea miniștrilor să nu o ajute

Dragnea s-a aflat în spatele colajului răspândit de PSD în online din care reieșea că pe Arena Națională cea huiduită ar fi fost Simona Halep, nu Gabriela Firea

Dragnea își atacă adversarii din partid prin interpuși: la CEX-ul de la Neptun l-a pus pe un deputat (Cătălin Rădulescu – n. red.) să o critice ”având un limbaj neadecvat și exprimări care nu sunt corecte între colegi”

Dragnea nu-i răspunde la telefon comisarului european Corina Crețu, care l-a sunat în mod repetat pentru a-I transmite îngrijorările Comisiei în ceea ce privește situația din România

Adrian Năstase

Dragnea a populat PSD și instituțiile publice (Guvern, ministere, agenții etc) cu oameni de slabă calitate, cu carențe profesionale

Dragnea este responsabil de deficitul democratic din PSD

Dragnea este generator de crize

Dragnea tranzacționează voturile partidului pe care îl conduce

Dragnea are tentații iliberale, caută ”dușmani reali sau inventați” (gândaci externi)

Dragnea cumpără ”indulgențe” din exterior (armament) și negociază netransparent resursele țării pentru a-și asigura sprijin internațional

Ecaterina Andronescu

Dragnea se ascunde de responsabilitate și dă vina pe alții

Dragnea a promovat în Guvern și în ministere oameni neprofesioniști, Guvernul este ”expresia unei singure persoane”

Niculae Bădălău

Dragnea a șubrezit democrația internă în PSD: a monopolizat decizia, excluzând forurile alese în congres, precum Biroul Permanent Național

Dragnea a distrus comunicarea între conducerea centrală și organizațiile partidului

Dragnea se răzbună pe cei care care îl critică în interiorul partidului (nu este garantată ”libertatea de exprimare și libertatea de după exprimare”)

Mihaela Huncă, deputat PSD:

Dragnea conduce partidul ca un autocrat, nicio inițiativă colegială nu are efect

Dragnea a eliminat meritocrația și competența dintre criteriile promovate de PSD

Dragnea a scindat societatea ducând o bătălie fratricidă, o luptă absurdă, fără argumente și fără folos pentru cetățeni, cu toată lumea care i se opune

Sorin Grindeanu:

CEx-urile sunt organizate doar pentru execuţii

Să îți ameninți propriii parlamentari, să faci filtre la vot, să-i obligi să arate votul care, din punct de vedere constituțional, este secret – toate acestea sunt lucruri inadmisibile

Foto: InquamPhotos / George Călin